
Parlamentul României

Camera Deputaţilor
Comisia pentru apărare, ordine                                                Bucureşti, 17.03.2004

publică şi siguranţă naţională                                                   P.L.X-143/2004                                                                  

Nr.32/208/2004

RAPORT

asupra proiectului de Lege pentru aprobarea Ordonanţei de urgenţă a Guvernului nr. 4/2004 pentru modificarea Legii nr. 80/1995 privind Statutul cadrelor militare
1. În conformitate cu prevederile art.89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru apărare, ordine publică şi siguranţă naţională a fost sesizată spre dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului          nr. 4/2004 pentru modificarea Legii nr. 80/1995 privind Statutul cadrelor militare, trimis cu adresa nr. P.L. X-143 din  15 martie 2004 şi înregistrat sub nr.32/208  din 16 martie 2004.

  Consiliul Legislativ, cu nr. 264/19.02.2004, a avizat favorabil proiectul de ordonanţă de urgenţă,  cu unele observaţii şi propuneri.
   Proiectul de lege propune unificarea denumirilor gradelor de general şi amiral şi, pe de altă parte, eliminarea unor diferenţieri de ordin financiar existente între drepturile personalului din Ministerul Apărării Naţionale şi cel al instituţiilor din domeniul ordinii publice şi siguranţei naţionale. 
2. Proiectul de lege face parte din categoria legilor organice şi se adoptă în conformitate cu art. 76 alin. (1) din Constituţia României.
3. La lucrările comisiei au fost prezenţi un număr de 18 deputaţi, din totalul de 27 membrii ai comisiei.
La dezbaterea proiectului de lege au participat în calitate de invitaţi, în conformitate cu prevederilor art. 51 şi 52 din Regulamentul Camerei Deputaţilor doamna Irina Alexe şi domnul Crăciun, reprezentanţi ai Ministerului Administraţiei şi Internelor, domnul Iorga Eugen, reprezentant al Serviciului Român de Informaţii, domnul Florea Popescu, reprezentant al Serviciului de Protecţie şi Pază şi domnul Ion Calianu, reprezentant al Serviciului de Informaţii Externe .
4. Proiectul de lege, potrivit art. 75 din Constituţie şi art. 86 din Regulamentul Camerei Deputaţilor, este de competenţa decizională a Senatului.

În urma dezbaterii, în şedinţa din 17 martie  2004, comisia a hotărât, cu 16 voturi pentru şi 2 voturi împotrivă, avizarea favorabilă a proiectului de Lege pentru aprobarea Ordonanţei de urgenţă a Guvernului nr. 4/2004 pentru modificarea Legii nr. 80/1995 privind Statutul cadrelor militare, în forma prezentată de iniţiator.
PREŞEDINTE,

Răzvan IONESCU
Red.consult. Roxana Rus

Red.s.c. Anca Barb

Către,

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege pentru aprobarea Ordonanţei de urgenţă a Guvernului nr. 4/2004 pentru modificarea Legii nr. 80/1995 privind Statutul cadrelor militare, trimis cu adresa nr. P.L. X-143 din  15 martie 2004 şi înregistrat sub nr.32/208  din 16 martie 2004.


În raport de obiectul şi conţinutul său, proiectul de lege face parte din categoria legilor organice.

PREŞEDINTE,

Răzvan IONESCU

